laion/Wikipedia-Exotic huggingface dataset:
דיאנה-מריה ריבה

דיאנה מריה ריבה (באנגלית: Diana Maria Riva; נולדה ב-22 ביולי 1969) היא שחקנית אמריקאית. דיאנה מריה ריבה בסינסינטי, אוהיו, ארצות הברית למשפחה ממוצא דומיניקני, אביה רופא שיניים ואמה עקרת בית. היא למדה באקדמיית סנט אורסולה ואוניברסיטת סינסינטי בקונסרבטוריון למוזיקה. ריבה החלה את הקריירה שלה ב-1996 על הבמות כאשר הופיעה במחזה של מייקל ולר "עזרה!". באותה שנה, היא הופיעה לראשונה על המסך בסדרת הקומדיה קצרת הימים " Common Law". הסדרה בוטלה לאחר ארבעה פרקים בלבד. מאוחר יותר היא לוהקה לתפקיד חוזר בסדרה המשפטית "Murder One" שנוצרה על ידי סטיבן בוצ'קו. בשנות ה-90 המאוחרות ותחילת שנות ה-2000 היא הופיעה בתפקידים קבועים וחוזרים בתוכניות של בוצ'קו, כולל "NYPD Blue", "עיר המלאכים" ו"פילי". הופעות נוספות בטלוויזיה כללו את: "שולחן לחמישה", "תיקים באפלה", "המופע של דרו קארי", "כולם אוהבים את ריימונד", "CSI" ועוד. בשנת 2000, ריבה עשתה את הופעת הבכורה שלה על המסך הגדול ושיחקה בתפקיד משנה בסרט הקומדיה הרומנטית, "מה נשים רוצות" ובהמשך הופיעה בסרטי קולנוע נוספים. בנוסף, לריבה היו תפקידים חוזרים ב-2002 עד 2003 ב"סברינה המכשפה הצעירה" וב-2005 עד 2006 בסדרה "הבית הלבן". בשנת 2010, ריבה כיכבה כסגן אנה רואיז בסדרת הקומדיה " החבר'ה הטובים"(אנ') בתור הבוסית של הבלשים דן סטארק (בראדלי ויטפורד) וג'ק ביילי (קולין הנקס) במשטרת דאלאס. בשנת 2012, היא כיכבה כחמותו של דמותו של רוב שניידר בסיטקום קצר המועד Rob (אנ'). מ-2013 עד 2015, היה לה תפקיד חוזר בדרמת הפשע "The Bridge"(אנ') ומ-2015 עד 2016 כיכבה לצד אווה לונגוריה בסדרה הקומית "Telenovela" תפקיד עליו הייתה מועמדת לפרסי אימג'ן לשחקנית המשנה הטובה ביותר. בין 2016 ל-2017 שיחקה בתפקיד הראשי בסדרה "Man with a Plan" (אנ'). ב-2019, היא שיחקה בסיטקום "Sunnyside" יחד עם קאל פן. בין 2019 ל-2022 הייתה לה תפקיד חוזר בסדרת הדרמה הקומית של נטפליקס, "בשבילי אתם מתים" בתור בלשית משטרה אנה פרז, תפקיד עליו זכתה בפרסי אימג'ן וכן הייתה מועמדת לפרס גילדת שחקני המסך לתפקיד משנה. בשנת 2022 היא שיחקה בסדרת הקומדיה "Gordita Chronicles". בשנת 2023, כיכבה בסדרת הנטפליקס "גלאם" בתור ג'וליה, אמה של מרקו (מיס בני). ב-2024 הופיעה בפרק בסדרה "כללי המשחק". נישאה למייק סמית', לזוג בת אחת. מדיה וקבצים בנושא דיאנה-מריה ריבה בוויקישיתוף דיאנה-מריה ריבה, ברשת החברתית פייסבוק דיאנה-מריה ריבה, ברשת החברתית אקס (טוויטר) דיאנה-מריה ריבה, ברשת החברתית אינסטגרם דיאנה-מריה ריבה, במסד הנתונים הקולנועיים IMDb (באנגלית) דיאנה-מריה ריבה, באתר AllMovie (באנגלית) דיאנה-מריה ריבה, במסד הנתונים הקולנועיים KinoPoisk (ברוסית) Neil Bui, Lopez vs Lopez: Meet Diana Maria Riva, Dorkaholics, ‏2024-04-10 (באנגלית אמריקאית) "Diana Maria Riva on that '80s show comedy 'Gordita Chronicles'". 22 ביוני 2022. {{cite web}}: (עזרה) Netflix's Glamorous star reveals real thoughts behind cancellation despite show 'changing lives' - exclusive, HELLO!, ‏2023-12-02 (באנגלית)
גולן בני

גולן בני (נולד ב-31 באוקטובר 2000) הוא כדורגלן ישראלי המשחק בעמדת הקשר בהפועל פתח תקווה. בני התחיל את לשחק כדורגל כאשר היה בן 8 בקבוצת הילדים של הפועל רעננה. ברעננה עבר בכל קבוצות הגילאים עד שב-18 ביוני 2020 ערך את הופעת הבכורה שלו בקבוצה הבוגרת בהפסד 2-1 לסקציה נס ציונה בו גם הבקיע את שער הבכורה שלו בקריירה. הוא הבקיע גם במשחק הבא ששיחק 5 ימים לאחר מכן בהפסד 4-2 למכבי נתניה. עונה לאחר מכן הפך לשחקן הרכב ברעננה שירדה לליגה הלאומית. בסיום עונתו השנייה רעננה ירדה לליגה א' ובני עזב את המועדון. ב-19 בספטמבר 2022 חזר לליגת העל וחתם בהפועל ירושלים, אך רשם בה 12 הופעות עד לסיום העונה. ב-20 באוגוסט 2023 חתם בהפועל פתח תקווה. אחיו הגדול הוא הכדורסלן גיל בני. גולן בני, באתר ההתאחדות לכדורגל בישראל גולן בני, באתר Transfermarkt גולן בני, באתר Soccerway גולן בני, באתר WorldFootball.net שי ארצי, צריכים חיזוק? הפועל ירושלים החתימה את גולן בני, באתר ישראל היום, 19 בספטמבר 2022 רותם פלדברג, ‏גולן בני חתם עד סוף העונה בהפועל פ"ת, באתר ערוץ הספורט, 20 באוגוסט 2023
ממברנת זין

ממברנת זין (גם: זונולת זין, באנגלית: Zonule of Zinn) היא מערכת של סיבים תאיים המרוכזים בעדשת העין ומשמשים בתהליך חדות הראייה. ממברנת זין מפוצלת לשתי שכבות: שכבה דקה, השוכנת ליד הפוסה ההיאלואידית (אנ'), ושכבה עבה יותר, המהווה אוסף של סיבים זונליים (הרצועה המתיחה של העדשה). קוטר הזונולות הוא כ-1-2 מיקרומטרים. הזונולות מתחברות לקפסולת העדשה ועולות על האפיתל הריסי. כאשר גרגירי פיגמנט נפרדים מהזונולות (על ידי חיכוך נגד העדשה), הקשתית דוהה בהדרגה. במקרים מסוימים אותם גרגירי פיגמנט סותמים את הערוצים ומובילים לגלאוקומה פיגמנטוזה. הזונולות עשויות בעיקר מפיברילין (אנ'), חלבון רקמת החיבור. מוטציות בגן הפיברילין מביאות לתסמונת מרפן, והשלכות המוטציות בחלבון כוללות סיכון מוגבר לפגיעה בעדשת העין. ניתן להבחין בממברנת זין עם התרחבות יוצאת דופן של האישון, הופעת קולובומה (אנ') של קשתית העין או אקטופיה של עדשת העין (אנ'). נראה שמספר הממברנות (זונולות) הקיימות בעין האנושית יורד עם הגיל. הזונולות משתלבות סביב השוליים החיצוניים של העדשה, הן מלפנים והן מאחור. Steven Bassnett, Zinn’s Zonule, Progress in retinal and eye research 82, 2021-05 doi: 10.1016/j.preteyeres.2020.100902 Shi, Yanrong; Tu, Yidong; De Maria, Alicia; Mecham, Robert P.; Bassnett, Steven (1 באפריל 2013). "Development, Composition, and Structural Arrangements of the Ciliary Zonule of the Mouse". Investigative Ophthalmology & Visual Science. 54 (4): 2504–2515. doi:10.1167/iovs.13-11619. PMC 3621578. PMID 23493297. {{cite journal}}: (עזרה) McCulloch, C (1954). "The zonule of Zinn: Its origin, course, and insertion, and its relation to neighboring structures". Transactions of the American Ophthalmological Society. 52: 525–85. PMC 1312608. PMID 13274438. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תשמעו סיפור (תוכנית טלוויזיה)

תשמעו סיפור היא תוכנית ראיונות ישראלית בהגשת בן שני שבמסגרתה מתראיינים אנשים בעלי סיפור ייחודי מאירועי מתקפת הפתע על ישראל. התוכנית משודרת החל מ-12 במאי 2024 בכאן 11. בכל פרק, בן שני מראיין אורחים בעלי סיפור ייחודי מאירועי מתקפת הפתע על ישראל. המרואיינים מגוללים את התרחשות האירועים, ובמהלך הריאיון מזכירים את קרוביהם שנרצחו או נהרגו באותה מתקפה, שהפרק יוקדש לזכרם. דבריהם של המרואיינים מתורגמים לאיורים מורכבים שיש בהם תנועה, שיוצרים שכבה נוספת לסיפור. הראיונות מתקיימים באולפן גדול המעוצב כאולפן רדיו ישן. ערך מורחב – מתקפת הפתע על ישראל (2023) ב-7 באוקטובר 2023 פתחו ארגוני הטרור הפלסטינים במתקפת פתע רחבת היקף מרצועת עזה על ישראל נגד יעדים צבאיים ואזרחיים תוך ביצוע של מעשי טבח, פשעי מלחמה ופשעים נגד האנושות. אלפי מחבלים חדרו אל תוך יישובים אזרחיים בעוטף עזה ורצחו אזרחים רבים. תושבים רבים הסתתרו והתסגרו במרחבים המוגנים בבתיהם במשך שעות רבות, בזמן שכיתות הכוננות ניהלו קרבות מול מחבלים רבים. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית אתר האינטרנט הרשמי של תשמעו סיפור תשמעו סיפור, במיזם "אישים" לתיעוד היצירה הישראלית תשמעו סיפור, רשימת השמעה, באתר יוטיוב רותה קופפר, "אני מבין את הזעם של המרואיינים. לא הגיוני שהצבא לא היה שם בשבילם", באתר כלכליסט, 12 במאי 2024 רייטינג: קשת 12 שלטה בטקס יום הזיכרון, כאן 11 מתחזקת, באתר אייס, 13 במאי 2024 שירה יום טוב, חיים כהן וקופה ראשית: לוח השידורים החגיגי בכאן 11, באתר אייס, 8 במאי 2024 המגמה נמשכת: רשת 13 בנתון שיא; ערוץ 14 נדחק, באתר "סרוגים", 3 ביוני 2024 רייטינג: חנוך דאום מתקשה מול משחקי השף, חדשות 12 בשליטה, באתר אייס, 6 באוקטובר 2024 רייטינג: מהדורות החדשות נזכרו ב-7.10, במה צפיתם?, באתר אייס, 7 באוקטובר 2024
חשלאמה

חשלאמה (בגאורגית: ჰაშლამა; בארמנית: խաշլամա; באנגלית: Khaslama) הוא תבשיל בשר הנפוץ במטבח הגאורגי והארמני. התבשיל מורכב מבשר כבש, בירה, פלפל, עגבנייה, כוסברה, בזיליקום, מלח ופלפל שחור שאותם מערבבים יחדיו ומבשלים למשך שעה. נהוג להגיש את הקינוח כארוחת ערב או בפסטיבלים ובאירועים דתיים כשהוא חם. למאכל גרסאות שונות ומלבד הגרסה הגאורגית, קיימת גם גרסה ארמנית המבוססת על יין עם בשר חזיר או עוף. צ'אכאפולי חאשי מרק קיבה מדיה וקבצים בנושא חשלאמה בוויקישיתוף מתכון להכנת חשלאמה, באתר Georgianrecipes מרקים גרוזיניים מיוחדים ליום חורפי, באתר Xnet מתכון להכנת חשלאמה, באתר Tasteatlas Erasmusu, Khashlama recipe, Erasmusu (באנגלית) Боги Великой Армении: кому поклонялись армяне до принятия христианства, Армянский музей Москвы и культуры наций, ‏2021-10-06 (ב־Canadian English) Խաշլամա, cooks.am խոհարարական կայք - աղցանների, տորթերի, խմորեղենի, օրիգինալ ուտեստներ բաղադրատոմսեր, ‏2016-05-11 (באנגלית אמריקאית) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
Ya yana

Ya yana (מעוצב באוקראינית: #Я_ЯНА; בעברית: אני היא) הוא אלבום הבכורה של הזמרת האוקראינית ג'רי הייל. את האלבום הוציאה ב-4 באוקטובר 2019 לאור חברת התקליטים בסט מיוזיק. הוא מורכב משמונה רצועות, כולן הושרו באוקראינית. על מנת לקדמו יצאו מתוכו שני סינגלים מסחריים: "#ОХРАНА_ОТМЄНА" ו-"#ВІЛЬНА_КАСА", שדורג במקום ה-69 בטופ-היט, מצעד הפזמונים השבועי באוקראינה. "Jerry Heil". TopHit (באוקראינית). נבדק ב-2024-02-06.
ממלכת תוניסיה

ממלכת תוניסיה (בצרפתית: Royaume de Tunisie; בערבית: المملكة التونسية) הייתה מדינה קצרת מועד שהוקמה כמונרכיה ב-20 במרץ 1956 לאחר עצמאותה של תוניסיה והתקיימה עד להכרזת הרפובליקה ב-25 ביולי 1957. המלך היה אל-אמין ביי, ראש הממשלה היה המייסד בפועל של תוניסיה, חביב בורגיבה. תנועת עצמאות שנמשכה כמה עשורים הביאה לסיום מדינת החסות הצרפתית, שהחלה ב-1881. בשנת 1954, המאבק התוניסאי וחוסר הציות האזרחי המתמשך הובילו לתחילתו של משא ומתן לאוטונומיה בין צרפת למפלגת הנאו-דסטור בראשותו של חביב בורגיבה, שנתמך על ידי האיגודים המקצועיים בתוניסיה והליגה הערבית. האמנה המוסכמת מאפריל 1955 קבעה שצרפת תשמור על השליטה בצבא וביחסי החוץ, ובמקביל תבטיח את עצמאות הבייליק של תוניס, שאמורה הייתה להתחיל בשנה שלאחר מכן. חביב בורגיבה, שעיצב את דמותו לפי המייסד הטורקי מוסטפא כמאל אטאטורק, שוחרר מהכלא על ידי צרפת והתקבל בהתלהבות על ידי העם התוניסאי. אולם פשרה זו חילקה את הנאו-דסטור והובילה בסופו של דבר לדיכוי האגף השמאלי שלו ולגירוש המנהיג הפאן-ערבי הרדיקלי שלו סלאח בן יוסוף, שברח מאוחר יותר למצרים. סדרה זו של מחלוקות פנים-מפלגתיות סימנה שהנאו-דסטור יפנה לדרך מתונה. הצרפתים גם סיימו את חסותם על מרוקו כדי לרכז את כוחותיהם באלג'יריה. בתגובה, וכתוצאה מדעת הקהל התוניסאית, דחף בורגיבה לעצמאות. ממשלת צרפת התעלמה מהדחייה החריפה של המתיישבים הצרפתים, ויתרה על תוניסיה וחתמה על הפרוטוקולים. ב-20 במרץ 1956 קיבלה תוניסיה עצמאות מלאה. ביולי התקבלה בקשתה של תוניסיה לחברות מלאה באו"ם. על פי תפיסתה של צרפת, תוניסיה העצמאית הפכה למונרכיה חוקתית שנשלטת על ידי בית תוניס, אל-אמין ביי. הביי היה תואר מוסדי שראשיתו בתקופה העות'מאנית המוקדמת. הביי מוחמד השביעי אל-מונסיף הקודם היה לאומן פופולרי, אבל אל-אמין ביי נתפס על ידי אחדים כפשרה צרפתית ועל ידי אחרים כקיצוני. בחירות שכבר נקבעו נערכו עם הבחירה לאספה המכוננת ב-25 במרץ 1956; בגלל הסכמים סודיים שניתנו על ידי בורגיבה והביי, הבוחרים יכלו לבחור רק רשימות מפלגות ולא מועמדים. הסכם זה הקל על הנאו-דסטור להרחיק יוספיסטים או מתנגדים אחרים ולשמור על משמעת מפלגתית. בבחירות ניצחה מפלגת נאו-דסטור ברוב מוחץ, ומנהיגה חביב בורגיבה הפך לראש ממשלה. ב-25 ביולי 1957 בוטלה המלוכה, הסתיימה כהונתו של הביי והוכרזה הרפובליקה התוניסאית. אז הפכה האספה את בורגיבה לנשיא הראשון של מה שיהפוך לימים למדינה חד-מפלגתית תחת מפלגת דסטור הסוציאליסטית החדשה. תוניסיה – פרוטקטורט, קולוניאליזם ועצמאות באתר בריטניקה
Osobyste

Osobyste (מעוצב באוקראינית: #ОСОБИСТЕ; בעברית: אישי) הוא המיני-אלבום השני של הזמרת האוקראינית ג'רי הייל. את האלבום הוציאה ב-9 באפריל 2021 לאור חברת התקליטים בסט מיוזיק. הוא כולל שש רצועות, כולן מושרות באוקראינית. זוהי היצירה השנייה באורכה של הייל עד כה. על מנת לקדם את המיני-אלבום יצאו קדם לפרסומו סינגל מסחרי אחד: "#LULLABY(#КОЛИСКОВА)", שלא נכנס לטופ-היט, מצעד הפזמונים השבועי באוקראינה. "Jerry Heil". TopHit (באוקראינית). נבדק ב-2024-02-06.
עונת 2024/2025 בליגת העל בכדורגל

עונת 2024/2025 בליגת העל היא העונה ה-26 של ליגת העל כליגת הכדורגל הבכירה בישראל. הליגה הסדירה תכלול 14 קבוצות שישחקו ביניהן במשך 2 סיבובים בני 13 משחקים כל אחד - 26 מחזורים בסך הכל. לאחר מכן תפוצל הליגה לפלייאוף עליון (6 קבוצות שישחקו ביניהן במשך 2 סיבובים בני 5 משחקים כל אחד) ופלייאוף תחתון (8 קבוצות שישחקו ביניהן במשך סיבוב אחד בן 7 משחקים) שיכללו תוספת של 10 ו-7 מחזורים לעונה הסדירה בהתאמה ובסה"כ 36 ו-33 מחזורים בהתאמה. על ניצחון במשחק יוענקו שלוש נקודות, ונקודה בודדת תוענק על תיקו. לאחר שתי עונות שבהן בנק "ONE ZERO" היה הספונסר הראשי של הליגה, הספונסר הראשי של ליגת העל בעונה הנוכחית היא תוכנית הימורי ספורט וינר ושמה המסחרי של הליגה הוא "ליגת Winner". בעונה הנוכחית מנהלת הליגות לכדורגל אישרה פיילוט שבו יהיה מותר לשתף שישה זרים על המגרש בו זמנית. זאת בניגוד לעונה הקודמת שבה היה מותר לרשום עד שישה זרים בסגל ולשתף עד חמישה זרים על המגרש בו זמנית. ליגת העל בעונה זו כוללת 14 קבוצות, 12 ששיחקו בליגה בעונת 2023/24, אליהן הצטרפו עירוני קריית שמונה ועירוני טבריה שהעפילו בסיום העונה הקודמת מהליגה הלאומית: קבוצות ליגת העל   הפועל באר שבע הפועל חדרה הפועל חיפה הפועל ירושלים מכבי פתח תקווה מועדון ספורט אשדוד מכבי חיפה מכבי נתניה מכבי תל אביב בני סכנין מכבי בני ריינה בית"ר ירושלים העונה הסדירה תתקיים במתכונת של שני סיבובים בהם תשחק כל קבוצה נגד כל אחת מהקבוצות האחרות בליגה פעמיים (במתכונת בית/חוץ). הקבוצות שיסיימו את העונה הסדירה באחד מששת המקומות הראשונים ימשיכו להתמודדות במסגרת הפלייאוף העליון. שאר הקבוצות יתמודדו בפלייאוף התחתון. הטבלה מעודכנת ל-6 באוקטובר 2024 עונת 2024/2025 נפתחה כאשר ליגת העל מדורגת במקום האחד עשר בדירוג הליגות של אופ"א. ארבע קבוצות מליגת העל השתתפו במפעלים האירופיים במהלך העונה, מכבי תל אביב, אלופת המדינה בעונת החולפת, מכבי פתח תקווה, מחזיקת גביע המדינה בעונה החולפת, מכבי חיפה והפועל באר שבע, שסיימו במקום השני ובמקום השלישי בהתאמה בליגת העל בעונה החולפת. עקב המצב הביטחוני בישראל בזמן מלחמת חרבות ברזל, הקבוצות מארחות את משחקי הבית שלהן במפעלים האירופיים בחו"ל. מכבי תל אביב פתחה את העונה האירופית במוקדמות ליגת האלופות, שם הודחה בסיבוב השני על ידי סטיאווה בוקרשט מליגת העל הרומנית. בעקבות זאת, הקבוצה נשרה למוקדמות הליגה האירופית, שם העפילה לשלב הליגה. מכבי פתח תקווה פתחה את העונה במוקדמות הליגה האירופית שם הודחה בסיבוב השני על ידי בראגה מליגת העל הפורטוגלית. בעקבות זאת, הקבוצה נשרה למוקדמות הקונפרנס ליג שם הודחה בסיבוב השלישי על ידי צ'.פ.ר. קלוז' מליגת העל הרומנית. מכבי חיפה פתחה את העונה במוקדמות הקונפרנס ליג שם הודחה מוקדם מהצפוי, לאחר סיבוב אחד, על ידי סבאך מליגת העל האזרית. הפועל באר שבע פתחה גם כן את העונה במוקדמות הקונפרנס ליג, שם הודחה בסיבוב המוקדמות השלישי על ידי מלאדה בולסלאב מליגת העל הצ'כית. עונת 2024/2025 בליגה הלאומית ספונסר חדש לליגת העל בכדורגל: זו החסות חסרת התקדים שאושרה על ידי מנהלת הליגות, באתר ישראל היום, 28 באוגוסט 2024 יניב טוכמן‏, החל מהעונה הקרובה: יותר לשתף 6 זרים על המגרש בו זמנית, באתר וואלה, 21 ביולי 2024 אצטדיון זמני עד להשלמת בניית אצטדיון חדרה אצטדיון זמני בעקבות מלחמת חרבות ברזל משחק אחד של הפועל באר שבע ובני סכנין בוטל משחק אחד של הפועל באר שבע ובני סכנין בוטל
Mandaryny i oleni

Mandaryny i oleni (מעוצב באוקראינית: МАНДАРИНИ І ОЛЕНІ) הוא אלבום האולפן השני של הזמרת האוקראינית ג'רי הייל. את האלבום הוציאה ב-19 בדצמבר 2021 לאור חברת התקליטים בסט מיוזיק. באלבום זה נכללו תשע רצועות, כולן הושרו באוקראינית. קדם לפרסומו יצא סינגל מסחרי אחד: "#ОЛЕНІ", שדורג במקום ה-167 בטופ-היט, מצעד הפזמונים השבועי באוקראינה. "Jerry Heil". TopHit (באוקראינית). נבדק ב-2024-02-06.
שטיינבוק

האם התכוונתם ל... בלה שטיינבוק – פסנתרנית ישראלית בתיה שטיינבוק – פסנתרנית ישראלית יהושע שטיינבוק – אדריכל ישראלי
מפלגת סוואטנטרה

מפלגת סוואטנטרה (בהינדי: स्वतंत्र पार्टी; מילולית: מפלגת החירות או מפלגת העצמאות) הייתה מפלגה פוליטית בהודו שהייתה מפלגת האופוזיציה העיקרית בבחירות ללוק סבהה ב־1967. המפלגה הוקמה במדרס ב־4 ביוני 1959 במהלך מפגש התאחדות האיכרים הכלל הודית, כשקבוצת מנהיגים הודיים בראשות צ'קרברתי רג'אגופלאצ'ארי הקימו מפלגה במטרה להאבק בנטייתה שמאלה של מפלגת הקונגרס הלאומי ההודי. המפלגה התמודדה לראשונה בבחירות בבחירות ללוק סבהה ולוידהאן סבהה ב־1962, ולאחריהן הייתה למפלגה השלישית בגודלה בלוק סבהה ולמפלגת האופוזיציה העיקרית בהאספה המחוקקת של ביהר, ראג'סטאן, אוריסה וגוג'ראט. המפלגה זכתה סך הכל בכ־9% אחוז מקולות המצביעים. לקראת הבחירות ללוק סבהה ב־1967 הקימה המפלגה ברית חלקית במספר מדינות עם מפלגות אופוזיציה אחרות לחזק את יכולתה בבחירות. המפלגה שיתפה פעולה עם הבהרטיה ג'אנה סנג בראג'סטאן וגוג'ראט והג'אנה קונגרס באוריסה. לאחר הבחירות הקימה המפלגה ממשלה באוריסה בשיתוף הג'אנה קונגרס. למרות גדילתה המעשית של המפלגה בשנות הששים, מנהיגיה לא הצליחו לבסס מבנה מפלגתי מבוסס. העקרונות האידאולוגיים של המפלגה נוסחו במסמך בן 21 נקודות, בעל מאפיינים ליברליים-קלאסים ברובם, תוך דגש על התנגדות לניהול תעשיות בידי המדינה. Sharma, P. D. (1979). "A Diagnostic Appraisal of The Swatantra Party in Indian Politics 1959-74". The Indian Journal of Political Science. 40 (3): 453–65. JSTOR 41854973. Erdman, Howard L. (1963). "India's Swatantra Party". Pacific Affairs. 36 (4): 394–410. JSTOR 2754685.
תת מרשל אוויר

תת-מרשל אוויר (באנגלית: Air Vce Mshl בקיצור: AVM; סימול נאט"ו: OF-7) היא דרגת קצין אוויר המשמשת כמה מחילות אוויר, עם מקורות מחיל האוויר המלכותי. הדרגה משמשת גם את חילות האוויר של מדינות רבות בעלות השפעה בריטית היסטורית ולעיתים היא משמשת כתרגום לאנגלית של דרגה מקבילה במדינות בעלות מבנה דרגות ספציפי לחיל האוויר שאינו אנגלי. תת מרשל אוויר הוא בדרך כלל שווה ערך לאדמירל משנה או למייג'ור גנרל. דרגת תת-מרשל אוויר היא בכירה מדרגת קומודור אוויר וזוטרה לדרגת מרשל אוויר. מאז לפני מלחמת העולם השנייה מקובל שקציני אוויר המפקדים על להקים של חיל האוויר המלכותי מחזיקים בדרגת תת-מרשל אוויר. בחילות אוויר קטנים כמו חיל האוויר המלכותי של ניו זילנד וחיל האוויר של גאנה, מפקד חיל האוויר נושא בדרגת תת-מרשל אוויר. הדרגה המקבילה בחיל העזר האווירי לנשים, חיל העזר האווירי האוסטרלי לנשים, חיל האוויר המלכותי לנשים (עד 1968) ובשירות האחיות המלכותי של חיל האוויר המלכותי של הנסיכה מרי (עד 1980) הייתה "מפקד ראשי אווירי". (חיל האוויר המלכותי האוסטרלי) (חיל האוויר של בנגלדש) (חיל האוויר של גאנה) (חיל האוייר ההודי) (חיל האוויר של נמיביה) (חיל האוייר הניגרי) (חיל האוויר של פקיסטן) (חיל האוויר של סרי לנקה) (חיל האוויר המלכותי) (המשמר האווירי של טרינידד וטובגו) מדיה וקבצים בנושא תת מרשל אוויר בוויקישיתוף "Ranks and Badges of the Royal Air Force". Royal Air Force. 2007. אורכב מ-המקור ב-13 בנובמבר 2007. נבדק ב-26 בנובמבר 2007. {{cite web}}: (עזרה) "Women's Auxiliary Australian Air Force (WAAAF) in Australia during WW2". Oz at War. נבדק ב-2 באוגוסט 2014. {{cite web}}: (עזרה) "Badges of rank" (PDF). defence.gov.au. Department of Defence (Australia). נבדק ב-31 במאי 2021. {{cite web}}: (עזרה) "OFFICER'S RANKS". joinbangladeshairforce.mil.bd. אורכב מ-המקור ב-19 בפברואר 2020. נבדק ב-11 באוקטובר 2020. {{cite web}}: (עזרה) "Rank Structure". gafonline.mil.gh. Ghana Air Force. 2018. אורכב מ-המקור ב-21 בינואר 2018. נבדק ב-3 במרץ 2024. {{cite web}}: (עזרה) "For Officers". careerairforce.nic.in. Indian Air Force. אורכב מ-המקור ב-25 בפברואר 2012. נבדק ב-23 בספטמבר 2021. {{cite web}}: (עזרה) "Government Notice" (PDF). Government Gazette of the Republic of Namibia. 4547: 99–102. 20 באוגוסט 2010. נבדק ב-20 בדצמבר 2021. {{cite journal}}: (עזרה) Smaldone, Joseph P. (1992). "National Security". In Metz, Helen Chapin (ed.). Nigeria: a country study. Area Handbook (5th ed.). Washington, D.C.: Library of Congress. pp. 296–297. LCCN 92009026. נבדק ב-21 באוקטובר 2021. {{cite book}}: (עזרה) "Commissioned Officers". airforce.lk. Sri Lanka Air Force. נבדק ב-24 בספטמבר 2021. {{cite web}}: (עזרה) "RAF Ranks". raf.mod.uk/. Royal Air Force. נבדק ב-21 בספטמבר 2021. {{cite web}}: (עזרה) "Rank Chart (Commissioned Officers)". 69.0.195.188. Trinidad and Tobago Defence Force. נבדק ב-27 במאי 2021. {{cite web}}: (עזרה)
כוחות ההגנה האווירית המלכותיים הסעודיים

כוחות ההגנה האווירית המלכותיים הסעודיים (בערבית: قُوَّات الدِفَاع الجوّي المَلكِيَّ السُّعُودِي) הם זרוע ההגנה האווירית של הכוחות המזוינים של ערב הסעודית ואחת מתוך חמש הזרועות של משרד ההגנה (אנ') של ערב הסעודית. המטה שלה נמצא בריאד, שם יש גם מתקן פיקוד תת-קרקעי משוכלל שמתאם את מערכת המכ"ם וההגנה האווירית המתקדמת "מגן השלום" של הממלכה הערבית, עם הערכה של 40,000 אנשי צבא בשירות פעיל בשנת 2015. יחד עם חיל האוויר, יש לזרוע אחריות לאבטחת שמי סעודיה. לקראת סוף שנות ה-70, התרחש שינוי פרדיגמה עם הכוחות המזוינים של ערב הסעודית עם יצירת חיל הצבא הערבי הסעודי כשירות נפרד ושווה ערך, שווה ערך לצבא, חיל הים וחילות האוויר שכבר לא כפופים לצבא הערבי הסעודי. הדחף מאחורי השינוי הזה הוא האיום המשתנה ללא הרף. החשש של הממלכה מהתפוצה של נשק להשמדה המונית ומנגנון מסירתם, הביאו להבנה המוקדמת של משרד ההגנה של הדרישה לשינוי, ובכך ליצירת זרוע הגנה אווירית סעודית. בין 2017 ל-2020, זרוע ההגנה האווירית יירטה 311 טילי שיוט ו-343 מל"טים מתאבדים, אך לא הצליח לעצור חלק מהתקיפות נגד האתרים הסעודיים האסטרטגיים של התנועה החות'ית ואיראן. מדיה וקבצים בנושא זרוע ההגנה האווירית המלכותית הסעודית בוויקישיתוף "היסטוריה של כוחות היבשה הסעודיים המלכותיים". GlobalSecurity.org. אוחזר ב-1 בפברואר 2017 ערך זה הוא קצרמר בנושא ערב הסעודית ובנושא צבא. אתם מוזמנים לתרום לוויקיפדיה ולהרחיב אותו.
סבלי פיינברג

סבלי פיינברג (ברוסית: Савелий Моисеевич Фейнберг‏ 6 בינואר 1911, באקו - 20 באוקטובר 1973, מוסקבה) היה פיזיקאי סובייטי ממוצא יהודי. הוא פעל בתחום פיזיקה גרעינית. סבלי פיינברג היה בן דוד של יבגני פיינברג. סבלי פיינברג נולד בשנת 1910 בבאקו (אז בתחומי האימפריה הרוסית כיום באזרבייג'ן) למשפחה יהודית. לאחר בית ספר הוא התחיל לימודי הנדסה בבאקו ובשנת 1934 קיבל תואר "מהנדס-אדריכל". פיינברג עבד במספר מוסדות בבאקו. לאחר תחילת מלחמת העולם השנייה הוא גויס לשורות הצבא האדום. הוא נפצע קשה במהלך הפצצה אווירית ושוחרר מהצבא. בשנת 1944 פיינברג הגיע למוסקבה והתחיל עבודה במכון האווירו-הידרודינמי המרכזי כמהנדס בתחום חוזק חומרים. בהמלצת בן דודו יבגני פיינברג איגור קורצ'טוב לקח אותו לעבודה במעבדה שלו. החל משנת 1945 פיינברג עבד במכון לפיזיקה וכימית של אקדמיה למדעים של ברית המועצות. בשנת 1946 פיינברג עבר ל"מכון קורצ'טוב". בשנת 1949 פיינברג סיים עבודת תואר שלישי. בנובמבר 1949 פיינברג נתן הרצאה לראשי תוכנית הגרעין הסובייטית על אפשרות לבנות מערכת הנעה מבוססת אנרגיה גרעינית ליחידות צי ברית המועצות. הדבר קידם פיתוח מערכות אלו לטובת צוללת גרעינית ושובר קרח. פיינברג היה בין יוזמי ומנהלי פרויקט של תחנת כוח גרעינית ראשונה בעיר אובנינסק. התחנה הופעלה בשנת 1954. החל משנת 1947 פיינברג היה מלמד במכון לפיזיקה והנדסה במוסקבה. הוא היה ראש קתדרה לכורים גרעינים ופרופסור. על תרומתו בתחום התמחותו הוענק לפיינברג עיטור הדגל האדום של העמל, פרס ברית המועצות (3 פעמים), פרס לנין ומדליית זהב על שם קורצ'טוב (ביחד עם יולי חריטון). פיינברג נפטר בשנת 1973 ונטמן בבית העלמין נובודוויצ'י. ביוגרפיה (ברוסית)
הולינס

האם התכוונתם ל... אוסטין הולינס – כדורסלן אמריקאי ג'ון הולינס – שחקן ומאמן כדורגל אנגלי ליונל הולינס – כדורסלן ומאמן כדורסל אמריקאי הוליס